33. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 21/7/οίκ. 4210 της 21/28 Ιουλ.  1973 (ΦΕΚ Β΄ 874) Περί αυξήσεως των υπό του ΙΚΑ καταβαλλομένων βάσει πλειόνων των 1200 ημερών εργασίας ή λόγω εργατικού ατυχήματος συντάξεων. Έχοντες υπ’ όψει: 1)Τας διατάξεις της παρ. 8 του άρθρ. 12 του Ν.Δ. 4104/60 «περί τροποποιήσεως και συμπληρώσεως της νομοθεσίας περί Κοινωνικών Ασφαλίσεων και άλλων τινών οργανωτικών και διοικητικών διατάξεων». 2)Την από 16.7.1973 πράξιν του Κυβερνητικού Πολιτικού Συμβουλίου. 3)Το γεγονός ότι αι συντάξεις του ΙΚΑ παραμένουσιν εις τα επίπεδα τα καθορισθέντα δια του Ν.Δ. 465/70 (ήτοι άνευ τινός αναπροσαρμογής από 1.1.1970) παρά την αύξησιν έκτοτε του κατωτάτου ημερομισθίου ανειδικεύτου εργάτου. 4)Γνώμην του Διοικητικού Συμβουλίου του ΙΚΑ (συνεδρίασις αυτού υπ’ αριθ. 15/15.5.73) περί υπάρξεως οικονομικής επαρκείας του ΙΚΑ δια την από 1ης Μαΐου 1973 αύξησιν των συντάξεων του ΙΚΑ κατ’ εφαρμογήν των διατάξεων της παρ. 8 του άρθρ. 12 του Ν.Δ. 4104/1960, αποφασίζομεν: 1.Από 1ης Μαΐου 1973 αυξάνονται κατά ποσοστόν 15% αι υπό του ΙΚΑ καταβαλλόμεναι συντάξεις, βάσει πλειόνων των 1.200 ημερών εργασίας ή λόγω εργατικού ατυχήματος. Η ως άνω αύξησις υπολογίζεται επί του καταβαλλομένου ποσού της συντάξεως μετ’ αφαίρεσιν των λόγω οικογενειακών βαρών και απολύτου αναπηρίας χορηγουμένων προσαυξήσεων, ως και του τυχόν καταβαλλομένου προσωρινού επιδόματος. 2.Της ως άνω αυξήσεως δικαιούνται και οι συνταξιούχοι των οποίων ή έναρξις καταβολής της συντάξεως εμπίπτει εις το μέχρι της 31 Δεκ. 1973 χρονικόν διάστημα. Σελ. 286,14(δ) Τεύχος 593-Σελ. 40 «2α.Ειδικώς προκειμένου περί συνταξιούχων, ων η έναρξις καταβολής της συντάξεως εμπίπτει εις το χρονικόν διάστημα από 1 Ιανουαρίου μέχρι 31 Δεκ. 1974, η χορηγουμένη αύξησις ανέρχεται: α)Εις ποσοστόν 15% εφ’ όσον ο μέσος όρος των αποδοχών της διετίας 1972-1973 (άρθρ. 37 Α.Ν. 1846/51, ως ετροποποιήθη) υπάγεται εις την αυτήν ασφαλιστικήν κλάσιν εις ην κατετάσσετο ο ησφαλισμένος βάσει του μέσου όρου των αποδοχών της διετίας 1971-1972. β)Εις ποσοστόν 10%, εφ’ όσον ο μέσος όρος των αποδοχών της διετίας 1972-1973 υπάγεται εις ασφαλιστικήν κλάσιν ανωτέραν εκείνης εις ην κατετάσσετο ο ησφαλισμένος βάσει του μέσου όρου των αποδοχών της διετίας 1971-72». Η παρ. 2α προσετέθη δια της υπ’ αριθ. 21/7/6331 της 6/7 Δεκ. 1973 (ΦΕΚ Β΄ 1430) αποφ. Υπ. Κοινων. Υπηρεσιών. 3.Αι κατά τ’ ανωτέρω αυξανόμεναι συντάξεις δεν υπόκεινται εις τους περιορισμούς των παρ. 2 και 11 του άρθρ. 29 Α.Ν. 1846/51, (τόμ. 15Β1 σελ. 21) ως αύται ετροποποιήθησαν μεταγενεστέρως. 4.Αι διατάξεις των ανωτέρω παραγράφων έχουν εφαρμογήν και επί των συντάξεων των συνταξιούχων των συγχωνευθέντων εις το Ι.Κ.Α. Ταμείων. Η παρούσα δημοσιευθήτω δια της Εφημερίδος της Κυβερνήσεως. 15Β.Ζ.α.33 Σύνταξη 15Β.Ζ.α.33 Συντάξεις 